পাহাড়ের স্থানীয় আদিবাসীরা বিশ্বাস করেন ‘হাম হাম’ এর স্বচ্ছ পানিতে এক সময় আতসী পরীরা গোসল করতো। অর্থাৎ এ ঝরনাকে তারা গোসলখানা হিসেবেই ব্যবহার করতো। গোসলখানাকে আরবি ভাষায় ‘হাম্মাম’ বলে, টিপরা ভাষায় পানির স্রোতধ্বনিকে ও হাম্মাম বলে তাই এ ঝরনাটির নাম হাম্মাম হিসেবেই পরিচিতি লাভ করে। আর এই হাম্মাম-ই কালের বিবতর্নে ধীরে ধীরে ‘হাম হাম’ নাম ধারণ করে। তবে ‘হাম হাম’ এর আরেকটি নামও (স্থানীয়দের কাছে বেশ পরিচিত আর তা হলো ‘চিতা ঝর্ণা’) স্থানীয় আদিবাসীরা বলেন এই গহিন বনে এক সময় হিংস্র পশুদের মধ্যে চিতা বাঘের আনাগুনা ছিলো বেশি, প্রায়ই তাদের এ বনে উক্ত ঝরনার কাছে বিচরণ করতে দেখা যেত সে কারণে কারো কারো কাছে হাম হাম ‘চিতা ঝর্ণা’ নামেও পরিচিত।